చిలుకూరు మండలం

చిలుకూరు మండలం, తెలంగాణ రాష్ట్రం, సూర్యాపేట జిల్లాకు చెందిన మండలం. చిలుకూరు, ఈ మండలానికి కేంద్రం. ఇది సమీప పట్టణమైన జగ్గయ్యపేట నుండి 30 కి. మీ. దూరంలో, కోదాడ - హూజూర్‌నగర్ మార్గంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లాలో ఉండేది.  ప్రస్తుతం ఈ మండలం కోదాడ రెవెన్యూ డివిజనులో భాగం. పునర్వ్యవస్థీకరణకు ముందు ఇది సూర్యాపేట డివిజనులో ఉండేది.ఈ మండలంలో 4 రెవెన్యూ గ్రామాలు ఉన్నాయి. నిర్జన గ్రామాలు లేవు

మండల జనాభా 

2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	39,225 - పురుషులు 19,754 - స్త్రీలు 19,471. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 108 చ.కి.మీ. కాగా, జనాభా 39,225. జనాభాలో పురుషులు 19,754 కాగా, స్త్రీల సంఖ్య 19,471. మండలంలో 10,682 గృహాలున్నాయి.

నల్గొండ జిల్లా నుండి మార్పు 
లోగడ చిలుకూరు మండలం, నల్గొండ జిల్లా,సూర్యాపేట రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చిలుకూరు మండలాన్ని (1+03) నాలుగు గ్రామాలతో కొత్తగా ఏర్పడిన సూర్యాపేట జిల్లా,కోదాడ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండలంలోని రెవిన్యూ గ్రామాలు 

 బేతవోలు
 కొండాపురం
చిలుకూరు
 పాలె అన్నారం

మూలాలు

వెలుపలి లంకెలు